**PROIECT**

**ROMÂNIA**

**JUDEŢUL MUREŞ**

**CONSILIUL LOCAL \_\_\_\_\_**\_

Nr.\_\_\_\_\_\_\_/\_\_\_ .04.2023

**Referat de aprobare**

privind modificarea anexei 1 la HCL nr.\_\_\_\_\_\_\_\_\_\_\_ privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș

ADI Ecolect Mureș, în numele și pe seama Județului Mureș și a celorlalte unități administrativ-teritoriale aferente zonei 2 Târgu Mureș, a încheiat contractul de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș, zona 2 Târgu Mureș, înregistrat sub numărul 1676/21.06.2022 cu Compania de Salubritate Brantner Veres SA.

Pe parcursul derulării contractului, s-au constatat numeroase încălcări ale obligațiilor contractuale asumate de către operatorul de salubritate, fapt pentru care, în temeiul prevederilor art.38.1.2. lit.a din contract, acesta a fost notificat prin adresa nr.4007/21.11.2022 cu privire la aceste aspect, solicitându-i-se ca în termen de 30 de zile să remedieze încălcările contractuale semnalate, în caz contrar, unrmând să devină incidente prevederile art.38.1.2. lit.b din contract potrivit căruia contractul poate fi reziliat.

Deoarece, ADI Ecolect Mureș a constatat că operatorul nu a dat curs notificării de remediere a încălcărilor contractuale, în conformitate cu prevederile art.38.1.2. lit.d din contract, a transmis către operator Notificarea de reziliere nr.4785/29.12.2022.

Ca urmare a Notificării de reziliere nr.4785/29.12.2022 al ADI Ecolect Mures, operatorul de salubrizare Compania de Salubritate Brantner Veres SA va asigura prestarea serviciului de salubrizare 90 de zile conform contractului nr.1676/21.06.2022.

În acest context, în vederea atribuirii unui nou contract de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș, conform prevederilor legale în materie, autoritatea publică locală a aprobat studiul de oportunitate pentru delegarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), pentru zona 2 Târgu Mureș, a stabilit gestiunea delegată ca modalitate de operare și administrare a serviciului de salubrizare și procedura de atribuire a contractului de delegare a acestei gestiuni ca fiind licitația deschisă. Durata gestiunii delegate a fost stabilită la 8 (opt) ani.

Până la atribuirea noului contract de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș, conform celor menționate în paragraful anterior, ținând cont și de termenul scurt rămas până la data la care actualul operator este obligat să asigure continuitatea prestării serviciilor, se impune luarea măsurilor necesare pentru a putea fi organizată o procedură de achiziție prin negociere fără publicarea prealabilă a unui anunț de participare pentru atribuirea unui contract pe o perioadă de maxim 18 luni, respectiv până la finalizarea procedurii de atribuire prin licitație deschisă. Cu privire la această procedură, ADI Ecolect Mureș a trimis invitații de participare unui număr de 4 operatori de salubritate. Pe parcursul procedurii au fost transmise autorității contractante mai multe solicitări de clarificări. La termenul de depunere al ofertelor, 27.03.2023 ora 12, nu a fost depusă nicio ofertă. În ședința AGA ADI Ecolect Mureș din data de 31.03.2023, membrii asociați din zona 2 Tg. Mureș, au convenit modificarea documentației de atribuire prin procedura de negociere fără publicarea unui anunț de participare.

Urgenţa adoptării acestor acte administrative de autoritate, (în şedinţă de îndată) este dată de faptul începând cu data de 04.04.2023, operatorul actual de salubritate îşi încheie activitatea, contractul acestuia fiind reziliat, sens în care până la atribuirea serviciului către un alt operator prin definitivarea procedurii de licitaţie publică deschisă, este necesar a se demara procedura de negociere fără publicarea unui anunţ prealabil, în scopul asigurării continuităţii acestui serviciu.

În data de 04.04.2023 după aprobarea în AGA, potrivit deciziei membrilor au fost transmise invitații de participare la 2 operatori de salubrizare cu termen de depunere a ofertelor 06.04.2023.

La acest termen a fost depusă o singură ofertă, comisia de evaluarea a ofertelor a fost obligată să solicite de repetate ori clarificări, atât la documentele de calificare, cât și la oferta tehnică. În urma răspunsurilor formulate de operator, în data de 21.04.2023 comisia a fost nevoită să anuleze procedura, fiind necesară reluarea acesteia. Deoarece în această perioadă nu s-a reușit încheierea unui contract de delegare pentru asigurarea continuității serviciului în zona 2, este necesară reluarea acestuia de urgență.

Se propune în noua documentație modificarea caietului de sarcini, astfel:

* Se modifică modul de prezentare al propunerii tehnice prin simplificarea elementelor de prezentare la nivelul propunerii tehnice;
* Se va prezenta un grafic pe rute în care ofertantul trebuie să completeze strict rutele de colectare și utilajele dispuse pe fiecare flux;
* Se va elimina cerința privind investițiile cu privire la recipientele de colectare deșeuri reziduale, biodeșeuri, reciclabile;
* Operatorul va asigura sacii de colectare pentru fiecare fracție, care vor fi achiziționate lunar;
* Vor fi prezentate două tarife, pe fracția umedă și fracția uscată;

Totodată, prin proiectul de act administrativ anexat prezentei, propunem şi mandatarea reprezentantului autorităţii, în vederea votării în AGA ADI Ecolect Mureş a modificării Documentaţiei de atribuire a contractului de servicii privind activitatea de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș.

Faţă de considerentele mai sus arătate propunem spre aprobare proiectul de act administrativ anexat prezentei.

Întocmit

\_\_\_\_\_\_\_\_\_\_\_\_\_\_\_